《次韵仁近九日予病不出》
元代·方回

炎凉飘忽叹如流，久客仍逢岁不秋。
高处未应堪著眼，闷中惟可独搔头。
市酤太恶难沾醉，晴色良佳竟倦游。
戏马龙山总灰灭，儿曹焉悟此身浮。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。